Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 340/12/4406	Topoľčany, 28.5.2014
EEČ : 2-35-61-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Topoľčany zo dňa 19.10.2012, spisová značka Pv 340/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený dňa 10. 5. 2012 asi o 14.25 hod. ako stavbyvedúci, nariadil pracovníkovi obsluhujúcemu zemnú frézu v objekte stavby ZKW Slovakia s.r.o., Krušovce, na mieste nachádzajúcom sa asi 10 metrov od hlavnej cesty, vedúcej do obce XXXXX, v katastri obce XXXXX, okres Topoľčany, realizáciu narušovania celistvosti zeminy, pracovníkovi vytýčil smer, avšak nie hĺbku narušovania, pričom následne došlo frézovaním k čiastočnému prerušeniu verejného telekomunikačného kábla typu TCEPKPFLE 100 XN 0,4 mm, čím z nedbanlivosti ohrozil prevádzku všeobecne prospešného zariadenia a spôsobil poškodenému Slovak Telekom, a.s. XXXXX škodu vo výške 1.776,26 Eur

Uznesením prokurátora Okresnej prokuratúry Topoľčany zo dňa 19.10.2012, spisová značka Pv 340/12/4406, bola určená obvinenému skúšobná doba v trvaní 12 mesiacov.
Odôvodnenie:
     Prokurátor Okresnej prokuratúry v Topoľčanoch uznesením pod sp. zn. Pv 340/2012 zo dňa 19. 10. 2012, ktoré nadobudlo právoplatnosť dňa 13. 11. 2012 podmienečne zastavil trestné stíhanie pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, na skutkovom základe, uvedenom vo výrokovej časti uznesenia.
    Podľa § 216 ods. 2 Tr. por. bola obvinenému stanovená skúšobná doba v trvaní 12 mesiacov, ktorá začala plynúť odo dňa právoplatnosti uvedeného rozhodnutia.

     U obvineného XXXXX dňom 13. 11. 2013 uplynula skúšobná doba podmienečného zastavenia trestného stíhania určená v trvaní 12 mesiacov.

     Bolo preto vykonané šetrenie, v rámci ktorého bolo zistené, že obvinený viedol v  skúšobnej  dobe riadny život, nedopustil sa trestného činu, ani priestupku, čo vyplýva jednak z odpisu z registra trestov, ako i zo správ, podaných Obvodným oddelením PZ v Topoľčanoch Mestom XXXXX i z výsledku lustrácie v systéme AVÍZO.

      V zmysle ustanovenia § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvineného XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčil.

     Z týchto dôvodov som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Kolka
prokurátor